Albinas Bernotas

Albinas Bernotas (1934 m. kovo 21 d. Urviniuose, Griškabūdžio valsčius – 2012 m. vasario 14 d. Argirdiškėje, Švenčionių rajonas) – Lietuvos poetas, rašytojas, vertėjas.

Biografija 
Mokėsi Barzdų progimnazijoje, Griškabūdžio vidurinėje mokykloje. 1958 m. Vilniaus pedagoginiame institute baigė lietuvių kalbą ir literatūrą.

Mokytojavo, 1959–1966 m. dirbo periodinių leidinių „Moksleivis“, „Jaunimo gretos“ redakcijose. Nuo 1960 m. LSSR rašytojų sąjungos narys, poezijos konsultantas. 1966–1975 m. dirbo LSSR rašytojų sąjungoje. 1976–1978 m. žurnalo „Pergalė“ vyriausiojo redaktoriaus pavaduotojas. Nuo 1978 m. gyveno Argirdiškėje. Palaidotas Antakalnio kapinėse.

Kūryba 
Poezijoje konkretūs, dažnai proziški kaimo ir buities vaizdai siejami su skausminga žmogaus patirtimi, lyrine refleksija. Rinkiniuose „Nusigręžusi žvaigždė“, Į šulinį užgriūvantį ryškios pokario istorinės realijos, ironiškos intonacijos. Eilėraščių poetika klasikinė (sonetai). Parašė autobiografinės prozos, eilėraščių ir esė.

Tarp jo verstų poetų – Johanas Volfgangas Getė, Kiprijonas Kamilis Norvidas, Henrikas Šilkinis, Julius Zejeris ir kt.

Bibliografija 
 Lygumos bunda: eilėraščiai. – Vilnius: Valstybinė grožinės literatūros leidykla, 1960. – 82 p.
 Žaibų tyla: eilėraščiai. – Vilnius: Vaga, 1965. – 103 p.
 Karšti lapai: eilėraščiai (dail. Rimtas Tarabilda). – Vilnius: Vaga, 1968. – 78 p.: iliustr.
 Slenkstis: eilėraščiai (dail. Rimtas Tarabilda). – Vilnius: Vaga, 1972. – 97 p.: iliustr.
 Paglostyk žolę: eilėraščiai (dail. Alfonsas Augaitis). – Vilnius: Vaga, 1980. – 94 p.: iliustr.
 Vėžės: rinktinė (iliustr. Rimtas Tarabilda). – Vilnius: Vaga, 1981. – 333 p.: iliustr.
 Nusigręžusi žvaigždė: eilėraščiai (dail. Romas Orentas). – Vilnius: Vaga, 1983. – 101 p.: iliustr.
 Balandžio dvelksmas: eilėraščiai ir poema / Davidas Kugultinovas (vertė Albinas Bernotas ir Arvydas Galginas). – Vilnius: Vaga, 1984. – 85 p.
 Paglostyk žolę: eilėraščiai. – 2-as leidimas. – Vilnius: Vaga, 1986. – 108 p.: iliustr.
 Pigmalijono sindromas: tekstai, proza ir eilėmis (iliustr. Kęstas Vasiliūnas). – Vilnius: Vaga, 1989. – 266 p.: iliustr. – ISBN 5-415-00208-1
 Į šulinį užgriūvantį: 198… / 1994 / 1996 metų eilėraščiai / Algimanto Kunčiaus nuotraukos iš ciklo „Reminiscencijos“, 1976–1986. – Vilnius: Lietuvos rašytojų sąjunga, 1996. – 127 p.: nuotr. – ISBN 9986-413-93-1
 Pro dūmus: deimantais nusėtas: devyni pasakojimai ir knygos autorecenzija. – Vilnius: Lietuvos rašytojų sąjungos leidykla, 1998. – 335 p. – ISBN 9986-39-077-X
 Albinas Bernotas: eilėraščiai („Poezijos pavasario“ laureatų bibliotekėlė). – Kaunas: Naujasis lankas, 2009. – 62 p. – ISBN 978-9955-03-549-7
 Kaustytos žąsys: autobiografinė beletristika ir eilėraščiai. – Vilnius: Lietuvos rašytojų sąjungos leidykla, 2012. – 287 p.: iliustr. – ISBN 978-9986-39-724-3

Įvertinimas 
 1964 m. St. Šimkaus II laipsnio diplomas už dainos tekstą „Ko sužvingai, bėri?“
 1966 m. Lietuvos komjaunimo premija už eilėraščių rinkinį „Žaibų tyla“
 1973 m. S. Nėries kolūkio premija už eilėraštį „Duonos trupinys“
 1981 m. LSSR valstybinė premija
 1984 m. LTSR nusipelnęs kultūros veikėjas
 1984 m. „Poezijos pavasario“ laureatas
 1999 m. literatūrinė Gabrielės Petkevičaitės-Bitės premija už knygą „Pro dūmus: deimantais nusėta“
 2011 m. „Varpų“ literatūrinė premija už esė „Nepakartojami atkartojimai“

Šaltiniai 

LTSR valstybinės premijos laureatai
Gabrielės Petkevičaitės-Bitės premijos laureatai
Lietuvos poetai
Lietuvos vertėjai